SL Uradni list Evropske unije L 347/91

SKLEP ODBORA SKUPNOSTI IN ŠVICE ZA ZRAČNI PREVOZ št. 2/2005

z dne 25. novembra 2005

o spremembi Priloge k Sporazumu med Evropsko skupnostjo in Švicarsko konfederacijo o zračnem prevozu

(2005/961/ES)

ODBOR SKUPNOSTI IN ŠVICE ZA ZRAČNI PREVOZ JE –

ob upoštevanju Sporazuma med Evropsko skupnostjo in Švicarsko konfederacijo o zračnem prevozu, v nadaljnjem besedilu „Sporazum“, in zlasti člena 23(4) Sporazuma –

SKLENIL:

Člen 1

1. Točki 1 (Tretji liberalizacijski paket o zračnem prevozu in druga pravila civilnega letalstva) Priloge k Sporazumu se za sklicem na Direktivo Sveta 93/104/ES, vstavljenem s členom 1(3) Sklepa št. 3/2004 Odbora Skupnosti in Švice za zračni prevoz (1), doda:

„Št. 437/2003 Uredba (ES) št. 437/2003 Evropskega parlamenta in Sveta z dne 27. februarja 2003 o statističnih podatkih v zvezi z zračnim prevozom potnikov, tovora in pošte“.

2. Točki 1 (Tretji liberalizacijski paket o zračnem prevozu in druga pravila civilnega letalstva) Priloge k Sporazumu se po vstavljenem besedilu iz člena 1(1) tega sklepa doda:

„Št. 1358/2003 Uredba Komisije (ES) št. 1358/2003 z dne 31. julija o izvajanju Uredbe (ES) št. 437/2003 Evropskega parlamenta in Sveta o statističnih podatkih v zvezi z zračnim prevozom potnikov, tovora in pošte ter o spremembi prilog I in II k Uredbi“.

3. Točki 1 (Tretji liberalizacijski paket o zračnem prevozu in druga pravila civilnega letalstva) Priloge k Sporazumu se po vstavljenem besedilu iz člena 1(2) tega sklepa doda:

„Št. 785/2004 Uredba (ES) št. 785/2004 Evropskega parlamenta in Sveta z dne 21. aprila 2004 o zahtevah v zvezi z zavarovanjem za letalske prevoznike in operaterje“.

Člen 2

1. Točki 1 (Tretji liberalizacijski paket o zračnem prevozu in druga pravila civilnega letalstva) Priloge k Sporazumu se po sklicu na Uredbo Sveta (EGS) št. 2408/92 doda:

„(Uporabljajo se spremembe k Prilogi I, ki izhajajo iz številke 1 oddelka G (Zračni prevoz) poglavja 8 (Prometna politika) Priloge II k Aktu o pogojih pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in o prilagoditvah pogodb, na katerih temelji Evropska unija)“.

2. Točki 3 (Tehnična uskladitev) Priloge k Sporazumu se za sklicem na Direktivo Sveta 93/65/EGS doda:

„(Spremembe k Prilogi I, ki izhajajo iz številke 2 oddelka G (Zračni prevoz) poglavja 8 (Prometna politika) Priloge II k Aktu o pogojih pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in o prilagoditvah pogodb, na katerih temelji Evropska unija, se uporabljajo)“.

3. Točki 1 (Tretji liberalizacijski paket o zračnem prevozu in druga pravila civilnega letalstva) Priloge k Sporazumu se za sklicem na Direktivo 2002/30/ES Evropskega parlamenta in Sveta, vstavljenem s členom 1(1) Sklepa št. 3/2004 Odbora Skupnosti in Švice za zračni prevoz, doda:

„(Uporabljajo se spremembe k Prilogi I, ki izhajajo iz številke 2 oddelka G (Zračni prevoz) poglavja 8 Priloge II k Aktu o pogojih pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in o prilagoditvah pogodb, na katerih temelji Evropska unija)“.

Člen 3

Točki 4 (Varnost v zračnem prometu) Priloge k Sporazumu se po sklicu na Uredbo Komisije (ES) št. 2042/2003 doda:

„Št. 36/2004 Direktiva 2004/36/ES Evropskega parlamenta in Sveta z dne 21. aprila 2004 o varnosti zrakoplovov iz tretjih držav, ki pristajajo na letališčih Skupnosti (Členi od 1 do 9 in od 11 do 14)“.

Člen 4

Ta sklep se objavi v Uradnem listu Evropske unije in Uradni zbirki švicarskega zveznega prava. Veljati začne prvi dan drugega meseca po njegovem sprejetju.

V Bruslju, 25. novembra 2005 Za Skupni odbor Vodja delegacije Skupnosti Daniel CALLEJA CRESPO Vodja švicarske delegacije Raymond CRON

(1) UL L 151, 30.4.2004, str. 9, popravljeno v UL L 208, 10.6.2004, str. 7.